Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Äsja avalikustati, et Iisraeli Julgeolekuagentuur
avastas hiljuti Läänekaldal, Hebronis ulatusliku Hamasi võrgustiku,
kus tegutses salaja
mitu Hamasi Türgi ja Gaza juhtimiskeskuste värvatud naist.
Iraani president: Iraan võidab USA taaskehtestatud sanktsioonid
ja need vaid ühendavad rahvast.
USA: sõjalise koostöö leping Iraani ja Assadi režiimi vahel
on parim näide
Iraani jätkuvast destabiliseerivast tegevusest maailmas.
Äsja avalikustati,
et Iisraeli Julgeolekuagentuur ISA koostöös IDF ja Iisraeli Politseiga
paljastas hiljuti Läänekaldal, Hebronis ulatusliku Hamasi võrgustiku,
kus tegutses salaja
mitu Hamasi Türgi ja Gaza juhtimiskeskuste värvatud naist.
ISA teatel edastati võrgustiku kaudu muuhulgas sõnumeid ja juhiseid,
tehti rahaülekandeid terroriaktide rahastamiseks
ja koordineeriti operatsioone rühmituse juhatustega.
Juurdluse andmeil propageeris võrk Hamasi tegevust Hebronis,
sh agentide värbamist, tegevuse koordineerimist mošeedes,
jutlustamist ja toetuse kogumist, infojagamist ja kihutustööd internetis
ja vangide perekondade aitamist.
Samuti püüti haarata kontrolli linna tegevuse üle Hebronis
ja juhtida linna heategevusühenduste tegevust.
ISA avalduse teatel tõestab võrgustiku paljastamine taas,
et Hamasi juhtimiskeskused välismaal ja Gazas kasutavad kõiki vahendeid,
sh naisi, Hamasi tegevuseks Juudas ja Samaarias.
Viimastest arengutest Süürias -
USA sõnul on Iraani ja Assadi režiimi sõlmitud sõjalise koostöö leping
parim näide
Iraani destabiliseeriva tegevuse kohta maailmas.
Pärast lepingu sõlmimist teatas Iraani kaitseminister Hatami,
et vastupanutelg (Iraan, Assadi režiim ja Iraani toetatud šiiidi võitlejad)
on alati valmis vastama kõigile rünnakutele Süüria vastu.
Vastuseks ähvardusele ütles Iisraeli tippametnik Yneti teatel,
et IDF jätkab otsustavat tegevust
kõigi Iraani katsete vastu Süürias kanda kinnitada.
Lisaks rõhutas ametnik, et peaminister Netanyahu
on teinud võitlusest Iraani Süüriasse kaevumise vastu põhieesmärgi,
nagu varem Iraani tuumalepingu tühistamisega.
Iraani president Rouhani kuulutas,
et Iraan võidab USA taaskehtestatud sanktsioonid
ja need vaid ühendavad rahvast.
Riigitelevisiooni otseülekandes ütles Rouhani,
et valitsus võidab majandusraskused ja näitab Valge Maja Iraani-vastastele,
et sanktsioonid kukuvad läbi.
Me ei luba anti-iraanlastel,
kes täna Valges Majas on,
meie vastu salaplaane teha.
Valget Maja
tänase istungi lõpp ei rõõmusta.
Iraani parlament kutsus presidendi esimest korda vastust andma
seoses riigi nõrga majanduskasvu ja kasvava töötusega.
Vastates küsimusele majandusega tegelemise kohta
keset tõusvaid hindu ja töötust,
õhutas Rouhani seadusandjaid mitte kahtlema Iraani tulevikus.
Iraan kutsus Rahvusvahelist kohust
koheselt tühistama USA Iraani-vastaseid sanktsioone,
mis taastati pärast Washingtoni taandumist 2015. a tuumalepingust
Iraani tuumaprogrammi kärpimiseks sanktsioonide leevendamise eest.
Iraani presidendi rahvusvaheliste õigusasjade keskuse juht Mohebi
ütles Haagi Rahupalee kohtunikele,
et sanktsioonid on ebaõiglased ja kahjulikud.
Ta kordas Rouhani avaldusi,
kelle sõnul on USA sanktsioonid süüdi Iraani majanduse halvenemises,
mis ajab miljoneid inimesi vaesusse.
USA taaskehtestatud meetmeil,
mis jõustuvad täielikult lähinädalail ja -kuudel,
on kaugeleulatuvad tagajärjed.
Need ei ohusta mitte üksnes Iraani võimet
taastada toimivat majandust, hr president.
Need takistavad võimet garanteerida rahvale
põhilist tervishoidu ja ohutust,
rääkimata põhilistest sotsiaal- ja haridusteenustest.
Siia tuleks lisada ka Iraanis elavad välismaalased,
kelle turvalisus ja ohutus võivad ohtu sattuda.
Iraani väitel rikkus USA 1955. a sõpruslepingut kahe riigi vahel
ehk nn Sõpruse, Majandussuhete ja Konsulaarõiguste lepingut
ja palus kohtul lisameetmed määrata.
Iraani esindaja aga ei viidanud faktile,
et sõprusleping sõlmiti enne 1979. a Iraani revolutsiooni,
mis viis revolutsioonilise režiimi vaenutegevuseni USA vastu.
USA juristid kutsusid kohust Iraani hagi tühistama,
väites, et Teheran tahab tegelikult taastada vigast JCPOAd
ehk Iraani tuumalepingut.
Selle hagi ainus eesmärk on katse sundida USAd
selle kohtu kaudu uuesti jõustama Ühist Põhjalikku Tegevusplaani
ehk JCPOAd.
See selgub faktist, et Iraan tahab taastada
JCPOAst lähtunud sanktsioonide leevendamist
ja teha seda tingimustel, mida JCPOA pole oma praegusel kujul volitanud,
ehk selle kohtu poole pöördumisega.
Iraan püüab kasutada Sõpruslepingu protseduure,
et jõustada õigusi, mida ta nõuab täiesti erineva instrumendi all,
mis konkreetselt välistab kohtumeetmed.
Lisaks naeruvääristas USA välisministeeriumi õigusnõunik
Iraani üritusi kujutada end ohvrina
ja ründas Iraani katset lükata vastutust oma majanduslanguse eest USA-le.
Iraan püüdis kujutada end ohvrina, seaduskuuleka riigina,
kes on USA ebaseaduslike sanktsioonidega põlvili surutud.
Väide, et Iraan on ohver ei pea kuskilt otsast paika.
Tasub ka rõhutada,
et Iraani esindajate poolt eile mainitud majandus- ja sotsiaalsed mured,
mida püütakse USA kaela ajada, omavad juuri Iraani valitsuse vigades
oma majanduse juhtimisel ja oma rahva rõhumisel.
Iraani valitsus ei suuda kaitsta end vastutamast tagajärgede eest,
mis johtuvad ta ähvardustest rahvusvahelisele rahule
ja stabiilsusele ja oma rahvale, selle kohtu hagiga.
Meeleheitlikult tuumalepet säilitada püüdev ajatolla režiim on vastamisi
oma esimese tõsise tagasilöögiga pärast USA taandumist.
Pariis, kes on üks suuremaid
2015. a tuumaleppe päästmise kaitsjaid,
käskis diplomaatidel ja välisministeeriumi ametnikel
edasi lükata vähetähtsad reisid Iraani, viidates nurjatud pommirünnakule
ja Iraani karmimale hoiakule Prantsusmaa suhtes.
Sisememorandumis Pariisi diplomaatilisele korpusele
teatas valitsus nurjatud pommirünnakust
eksiilis Iraani opositsioonigrupi miitingule Pariisi lähedal,
kus viibis ka Trumpi advokaat Rudy Giuliani.
Plaani rünnata miitingut Prantsuse territooriumil
peeti Teherani agressiivsema hoiaku märgiks.
Prantsusmaa Välisministeerium keeldus kommentaaridest
ega öelnud, kas saatkonna personalil kästi pered kodumaale saata.
Iraani ametnikud Pariisi saatkonnas ei vastanud kommentaaripalvele.
Aitäh vaatamast!
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri